আব্দুল রহমান মাজদি
আব্দুল রহমান মাজদি (মিশরীয় আরবি: عبد الرحمن مجدي‎, ইংরেজি: Abdel Rahman Magdy; জন্ম: ১২ সেপ্টেম্বর ১৯৯৭; আব্দুল রহমান নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লীগের শীর্ষ স্তর মিশরীয় প্রিমিয়ার লীগের ক্লাব ইসমাইলি এবং মিশর অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন। তিনি ২০১৯ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ১ ম্যাচে অংশগ্রহণ করেছেন। দলগতভাবে, মাজদি এপর্যন্ত ১টি শিরোপা জয়লাভ করেছেন, যা মিশরের বয়সভিত্তিক দলের হয়ে জয়লাভ করেছেন।